Teksttyper

Omskriv den argumenterende tekst til en informerende tekst

Færre lektier i 2. klasse

Jeg synes, vi skal have færre lektier for, for jeg har ikke længere tid til at komme ud at lege om eftermiddagene.

Hvis jeg ikke har tid til at komme ud og lege, så kan jeg ikke mødes med mine kammerater. Til sidst har jeg slet ingen kammerater mere. Det, synes jeg, ville være dybt kedeligt.

Når jeg er ude at lege, får jeg desuden en masse frisk luft. Jeg får også motion, fordi jeg rører mig, når vi leger. Det er sundt for mig.

En mindre lektiebyrde ville gøre mig gladere og friskere og give mig mere øvelse i at være en god kammerat.

Lærervejledning:

1. Lad eleverne læse teksten på smartboard
2. Spørg eleverne: hvordan kan vi se at dette er en argumenterende tekst? Lad eleverne udpege ord (fx *synes, kedeligt, desuden, gladere, friskere)*
3. Nu skal I omskrive teksten til en informerende tekst, fx en artikel til et fagblad. Den kunne starte sådan: ’For mange lektier er skadeligt for mindre skolebørns trivsel. Ny forskning har vist …’
4. Skriv teksten videre sammen: lærer skriver på fælles tavle, elever byder ind med forslag. Hold teksten kort; stop når du fornemmer at eleverne har fanget pointen.
5. Lad eleverne sammenligne de to tekster